મારી ૭૫ વર્ષની ભાતીગર અને સંઘર્ષમય જીવન યાત્રા દરમ્યાન મનમાં અનેક અનુભવો અને વિચારોનું ભાથું જમા પડેલું છે એને આ બ્લોગના માધ્યમથી બહાર લાવવાની આ તકને વધાવતાં ખુબ સંતોષની લાગણી થાય છે .મારી શારીરિક શક્તિ જો કે પુરેપુરો સહકાર ભલે ન આપતી હોય પણ મારી માનસિક યાદદાસ્ત, બુદ્ધિ અને વિચારશક્તિ પ્રભુ કૃપાએ હજુ પહેલાં જેવી જ સાબુત છે. જ્યાં સુધી એ ચાલે છે ત્યાં સુધી એનો ઉપયોગ કરીને આપ સૌના સહકારથી ગુજરાતી ભાષામાં અને કોઈ વાર અંગ્રેજી ભાષામાં પણ મારી સાહિત્યિક અને આધ્યત્મિક અભિવ્યક્તિ (expressions) દ્વારા ગગન વિહાર કરવાની આ તક ઝડપતાં ખુબ આનંદ અનુભવું છું.